**Twilight – Aamunkoi, osa 1** (engl. *The Twilight Saga: Breaking Dawn – Part 1*) on vuonna 2011 ensi-iltansa saanut *Twilight*-elokuvasarjan toiseksi viimeinen elokuva, jonka on ohjannut Bill Condon. Elokuvan pääosissa näyttelevät Kristen Stewart, Robert Pattinson ja Taylor Lautner. *Twilight – Aamunkoi, osa 1* kuuluu Summit Entertainmentin kirjailija Stephenie Meyerin fantasiakirjasarja *Houkutuksen* pohjalta tekemään elokuvasarjaan, ja sitä edeltävät elokuvat *Twilight – Houkutus* (2008), *Twilight – Uusikuu* (2009) ja *Twilight – Epäilys* (2010). Sen jatko-osa *Twilight – Aamunkoi, osa 2* sai ensi-iltansa vuonna 2012.

Tuotanto
--------

### Tausta

Yhdysvaltalaisen elokuvayhtiö Summit Entertainmentin kirjasarjan ensimmäiseen osaan *Houkutus* perustuva elokuva *Twilight – Houkutus* sai ensi-iltansa 21. marraskuuta 2008. Vaikka elokuva sai kriitikoilta ristiriitaisen vastaanoton, siitä tuli heti suuri taloudellinen menestys ja se tuotti avajaispäivänään 35,7 miljoonaa dollaria. Kokonaisuudessaan elokuva keräsi ensi-iltaviikonloppunaan yli 70,55 miljoonaa dollaria. Kaikkiaan elokuva on tuottanut yli 379 miljoonaa dollaria. *Twilight – Houkutuksen* taloudellisesti menestyksellisen ensi-illan jälkeen Summit ilmoitti tekevänsä elokuvan myös *Uudenkuun* pohjalta. Chris Weitzin ohjaama *Twilight – Uusikuu* sai ensi-iltansa marraskuussa 2009. Se oli ensimmäisen osan tavoin suuri taloudellinen menestys ja tuotti avausviikonloppunaan maailmanlaajuisesti yli 258,8 miljoonaa dollaria. Näitä elokuvia seuraa *Twilight – Epäilys*, joka sai ensi-iltansa 30. kesäkuuta 2010. Kyseisen elokuvan ohjasi David Slade. *Epäilys* teki uuden keskiyön näytökseen myytyjen lippujen ennätyksen Yhdysvaltojen ja Kanadan lippukassan historiassa, saaden kokoon arviolta 30 miljoonaa dollaria yli neljässätuhannessa teatterissa. *Twilight - Epäilys* ohitti myös elokuvan *Transformers: Kaatuneiden kosto* keskiyön näytöksissä Imax-teattereissa. *Epäilys* tienasi enemmän kuin miljoona dollaria 192 teatterissa, kun *Kaatuneiden kosto* tienasi 959 000 dollaria. Avauspäivänään elokuva tuotti yhteensä 68,5 miljoonaa dollaria Yhdysvalloissa.

### Kehitys

Mediassa oli kauan aikaa arvailuja siitä, että tehdäänkö *Aamunkoi*-kirjasta elokuva vai ei. Toukokuussa 2010 Summit Entertainment kuitenkin virallisti elokuvan teon. Mediassa on ollut myös arvailuja siitä, että kuvataanko *Twilight – Aamunkoi* kahteen tai jopa kolmeen osaan. Ohjaaja Condon on kuitenkin allekirjoittanut sopimuksen yhdessä Summit Entertainmentin kanssa kaksiosaisen elokuvan kuvaamisesta. Myös Summit Entertainment on virallistanut elokuvan kaksiosaisuuden. Myös Renesmeen luomisesta on ollut paljon eri kantoja, sillä Renesmeen luominen tulee olemaan hyvin hankalaa. Käsikirjoittaja Melissa Rosenberg sanoo, että kaikki eivät tule olemaan tyytyväisiä elokuvasarjan päätöselokuvaan. Elokuvan ikäraja tulee olemaan K13. Elokuvan on huhuttu ja jopa väitetty ilmestyvän myös 3D:nä, mutta Summit on kumonnut väitteet.

### Näyttelijöiden valinta

Toukokuussa oli kohua siitä siitä, että Kellan Lutzin ja Ashley Greenen roolihahmojen näyttelijät vaihtuisivat jos Summit ei saisi tiettyjä ongelmia korjattua heidän välillään. Myöhemmin kuitenkin Summitin virallistaessa elokuvan teon se virallisti myös, että koko Cullenin perhe on palaamassa viimeiseen kaksiosaiseen elokuvaan samoine näyttelijöineen kuin ennenkin, mukaan lukien Billy Burken. Myös samat pääosat nähdään elokuvassa: Kristen Stewart, Robert Pattinson ja Taylor Lautner.

Lokakuussa Stephenie Meyer virallisti Mackenzie Foyn näyttelevän Renesmee Cullenia, Bellan ja Edwardin lasta. Foyn fanisivujen mukaan Bill Condon aikoo luultavasti käyttää Renesmeen hahmoon samoja digitaalisia efektejä kuin David Fincher elokuvassa *Benjamin Buttonin uskomaton elämä*. On myös todennäköistä, että studio palkkaa Foyn lisäksi myös nuoremman näyttelijän Renesmeen nopean kasvun takia.

Denalin vampyyreitä ovat: Christian Camargo - Eleazar, Casey LaBow - Kate, Mia Maestro - Carmen, MyAnna Buring - Tanya ja Maggie Grace - Irina. Amerikan kiertolaisia ovat: Lee Pace - Garrett, Erik Odom - Peter, Valorie Curry - Charlotte, Toni Trucks - Mary ja Bill Tangradi - Randall. Egyptin laumaan kuuluvia ovat: Omar Metwally - Amun, Andrea Gabriel - Kebi, Rami Malek - Benjamin ja Angela Sarafyan - Tia. Amazonin vampyyreihin kuuluvia ovat: Tracey Higgins - Senna ja Judi Shekoni - Zafrina. Irlannin vampyyreihin kuuluvia ovat: Marlane Barnes - Maggie, Lisa Howard - Siobhan ja Patrick Brennan - Liam. Romanian vampyyreihin kuuluvia ovat: Noel Fisher - Vladimir ja Guri Weinberg - Stefan.

### Kuvaukset

Elokuvan kuvaukset alkavat Baton Rougessa 1. marraskuuta 2010 ja päättyvät 15. maaliskuuta 2011. Elokuva kuvataan Louisianassa ja Vancouverissa. Kuvaukset Vancouverissa alkavat 15. helmikuuta 2011. Häämatka-kohtaus Esmen saarella kuvataan Brasiliassa marraskuussa. Nikki Reed on kertonut, että sen kuvaaminen vie muutaman päivän. Pattinson on ottanut venetunteja kohtausta varten Louisianassa.

Kuvaukset alkoivat 7. marraskuuta Lapassa, josta on julkaistu myös kuvia. Ensimmäiset kuvat levisivät nettiin, kun Stewart ja Pattinson olivat Riossa kuvaamassa venekohtausta. Marraskuun loppupäässä ohjaaja Condon julkaisi uuden kuvan elokuvasta.

### Musiikki

*Pääartikkeli: Breaking Dawn: Part 1 (soundtrack)*
14. tammikuuta 2011 virallistettiin, että säveltäjä Carter Burwell säveltää molempien osien score-levyt. Burwell sävelsi myös ensimmäisen elokuvan score-levyn. Ensimmäisen osan score-levy nauhoitettiin Abbey Road Studios -nimisellä studiolla Lontoossa aikaisin syyskuussa. Alexandre Desplat jaHoward Shore (*Uudenkuun* ja *Epäilyksen* score-levyjen säveltäjät) sattuivat olemaan Lontoossa nauhoituksen aikaan, joten he molemmat vierailivat Burwellin luona.

The Twilight Saga: Breaking Dawn: Part 1: Original Motion Picture Soundtrack julkaistiin 8. marraskuuta 2011. Heinäkuussa Condon sanoi, että heillä on viisitoista laulua, joista valita, mitkä tulevat soundtrack-levylle, mutta mitään ei oltu vielä virallistettu artistien kanssa. Condon keroi myös mahdollisuudesta, että joku elokuvassa esiintyvä, musikaalinen henkilö saattaisi päästä soundtrackille, joka jättää vaihtoehdoiksi Robert Pattinsonin, Jackson Rathbonen, Booboo Stewartin ja Jamie Campbell Bowerin. Amerikkalainen rockbändi Evanescence ilmaisi kiinnostuksensa tehdä kappaleen soundtrackille. Will Hunt, kyseisen bändin rumpali, sanoi: "Olen todella halunnut [uuden kappaleen] 'My Heart Is Broken' julkaistavan soundtrackilla, sillä minusta se kuvaisi tarinaa todella hyvin." Bändin laulaja Amy Lee oli rumpalin kanssa samaa mieltä, lisäten: "Minusta se olisi oikeastaan mahtavaa." Bändi yritti jo aikaisemmin saada kappaleensa elokuvasarjan ensimmäiselle soundtrack-levylle, mutta Summit Entertainment ei hyväksynyt kappaletta, jota he tarjosivat. Tämä on ensimmäinen soundtrack, joka ei sisällä kappaletta Muse -nimiseltä bändiltä.

22. syyskuuta 2011 virallistettiin, että soundtrackin single/"johtava kappale" tulee olemaan Amerikkalaisen polaulajan Bruno Marsin kappale "It Will Rain".

### Markkinointi

Kun kuvaukset alkoivat 7. marraskuuta Lapassa, niin julkaistiin siitä myös kuvia. Summit Entertainment ei pitänyt kuvien leviämisestä nettiin, joten nämä kuvat ja videot YouTubesta, fanisivuilta ja julkkisaiheisilta sivustoilta poistettiin. Marraskuun loppupuolella Bill Condon julkaisi ensimmäisen virallisen kuvan elokuvasta. 13. tammikuuta 2011 *Entertainment Weekly* -nimisessä lehdessä kuva Bellasta ja Edwardista heidän häämatkallaan sekä muita kuvia. Myöhemmin nämä kuvat levisivät myös nettiin. Myös kulissien takaa on julkaistu kuvia.

Elokuvan ensimmäisen osan virallinen traileri julkaistaan vuoden 2011 MTV Movie Awards -palkintogaalan aikana. Asian virallisti RioFilmen johtaja Sérgio Sá Leitão Twitter-sivustollaan, sanoen: "Kuulin tänään, että *Aamunkoin* trailerissa on neljä uskomatonta kohtausta, jotka on kuvattu Riossa. Se tullaan näkemään MTV Movie Awardseissa." Kyseinen palkintogaala nähtiin 5. kesäkuuta 2011. Lupausten mukaan elokuvan virallinen, ensimmäinen traileri nähtiin ensi kertaa kyseisessä palkintogaalassa. Trailerin kesto on 1:59 minuuttia.

21. heinäkuuta järjestettiin Comic Con-tilaisuus, jossa Kristen Stewart, Robert Pattinson, Taylor Lautner, Bill Condon sekä muut elokuvan tähdet mainostivat elokuvaa vastaamalla fanien kysymyksiin ja kertomalla lisätietoja elokuvasta. Samaisessa tilaisuudessa julkaistiin ennennäkemätön pätkä elokuvasta: Kyseinen pätkä on Bellan ja Edwardin häämatkalta.

Juoni
-----

Edward Cullenin ja Bella Swanin häiden jälkeen on vuorossa tilaisuus, joihin Bellan yllätykseksi myös Jacob Black ilmestyy. Bella myöntää Jacobille, että Edward ja hän meinaavat viimeistellä heidän avioliittonsa kuherruskuukaudella. Jacob suuttuu ja muu lauma pidättelee häntä tekemästä mitään huolimatonta. Jacob juoksee metsään, jolloin Edward vie poissa tolaltaan olevan Bellan takaisin tilaisuuteen.

Bella ja Edward viettävät kuherruskuukautensa Cullenien yksityisella saarella Brasiliassa. Carlisle Cullen hankki tämän saaren vaimolleen Esme Cullenille lahjaksi. Edward epäröi paljon, mutta lopulta harrastaa seksiä Bellan kanssa ensimmäistä kertaa. Aamulla Edward huomaa, että seksin aikana hän on aiheuttanut Bellalle mustelmia käsivarsiin, selkään ja hartioihin. Tämän huomattuaan hän tuntee niin pahaa oloa, että uhoaa, ettei suostu harrastamaan seksiä Bellan kanssa ennen kuin hän on muuttunut vampyyriksi. Bella pahoittaa tästä mielensä, mutta Bellan vietellessä Edwardin hän antaa periksi ja he harrastavat seksiä toisen kerran. Kun kuherruskuukautta on kulunut kaksi viikkoa, niin Bella huomaa hänen kuukautistensa olevan myöhässä. Hän tajuaa olevansa raskaana, mutta vauva ei ole täysin normaali: Sikiö kasvaa normaalia nopeammin, jopa nopeammin kuin mitä normaali ihminen voi kestää. Kun he ovat kertoneet Carlislelle asiasta, niin he kiirehtivät takaisin Forksiin. Bella ei suostu edes harkitsemaan aborttia ja ottaa yhteyttä Rosalie Haleen, sillä tietää tämän puolustavan Bellaa.
Kun Sam Uley saa kuulla tästä lapsesta, hän pitää sitä riskinä ja liian vaarallisena laumalle. Niinpä lauma päättää, että lapsesta on päästävä eroon, vaikka se edellyttäisi, että Bella pitää myös tappaa. Jacob ei innostu ideasta ja suuttuu, joten hän jättää lauman taakseen ja saapuu Cullenien talolle suojelemaan Bellaa. Seth ja Leah Clearwater liittyvät Jacobin puolelle, luoden uuden lauman. 

Raskauden edetessä Bellan terveys ja kunto ovat hyvin huonossa kunnossa. Viimeisenä oljenkortena Bella juo verta, mikä tyydyttää sikiötä ja antaa myös Bellalle lisää voimaa. Pian tämän jälkeen Bella kokee hyvin kivuliaan synnytyksen ja synnyttää tytön nimeltään Renesmee. Bellan keho ei kestä synnytystä, joten pelastaakseen Bellan Edward valuttaa myrkkyään Bellan sydämeen muuttaakseen tämän vampyyriksi, sillä tämä on ainoa tapa pitää Bella elävänä. Mitään ei tapahdu ja Bella makaa elottamana synnytystuolilla, jolloin hänen luullaan olevan kuollut. Edward on hätääntynyt ja tekee paljon puremia ympäri Bellan ruumista edistääkseen myrkyn leviämistä. Jacob suuttuu Bellan kuolemasta ja syöksyy Cullenien olohuoneeseen tappamaan lasta, jota Rosalie hoitaa. Katsoessaan lasta silmiin Jacob kuitenkin leimautuu tähän ja lysähtää polvilleen tuijottaen lasta.

Kun ihmissudet kuulevat Bellan "kuolemasta", he hyökkäävät Cullenien talolle aikeenaan tappaa vauva. He joutuvat luopumaan aikeestaan, kun saavat kuulla, että Jacob on leimautunut Renesmeehen, sillä ihmissusien lain mukaan ketään sellaista ei saa satuttaa, johon kuka tahansa ihmissusi on leimautunut. Bella makaa edelleen elottomana, mutta näkee koko elämänsä livahtavan silmiensä edessä, kunnes myrkky leviää hänen sydämeensä. Cullenit katsovat toisiaan järkyttyneinä ja šokissa. Kun Bellan sydän vihdoin lakkaa lyömästä, hän avaa vastasyntyneen vampyyrin punaiset silmänsä, ja ensimmäinen osa elokuvasta päättyy.

Näyttelijät
-----------

*Pääartikkeli: Luettelo Twilight-elokuvasarjan näyttelijöistä*
*Pääartikkeli: Luettelo Houkutus-sarjan hahmoista*
**Pääroolit**

* Kristen Stewart – Bella Swan/Cullen
* Robert Pattinson – Edward Cullen
* Taylor Lautner – Jacob Black

**Muita tärkeässä roolissa olevia rooleja**

* Peter Facinelli – Carlisle Cullen
* Elizabeth Reaser – Esme Cullen
* Ashley Greene – Alice Cullen
* Kellan Lutz – Emmett Cullen
* Nikki Reed – Rosalie Hale
* Jackson Rathbone – Jasper Hale
* Billy Burke – Charlie Swan
* Sarah Clarke – Renée Dwyer
* Julia Jones – Leah Clearwater
* Booboo Stewart – Seth Clearwater
* MyAnna Buring – Tanya
* Maggie Grace – Irina
* Casey LaBow – Kate
* Chaske Spencer – Sam Uley
* Christian Camargo – Eleazar
* Mía Maestro – Carmen
* Mackenzie Foy – Renesmee Cullen

Vastaanotto
-----------

### Kriitikoiden vastaanotto

**Osa 1** sai suurimmaksi osakseen negatiivista palautetta kriitikoilta. Arvostelusivu nimeltään *Rotten Tomatoes* kertoi, että vain 25% kriitikoiden kommenteista (laskettuja ääniä oli 185) antoivat elokuvalle positiivista palautetta. Nämä muut 75% kuvailivat elokuvaa muun muassa adjektiiveilla "hidas ja iloton". Yleisöäänestyksessä kuitenkin 65% kaikista äänestäneistä antoivat elokuvalle positiivista palautetta. Osa 1 on kaikista elokuvasarjan tähänastisista elokuvista saanut huonoimmat arvosanat, tätä ennen se oli *Twilight – Uusikuu*. Justin Chang *Variety* -nimisestä lehdestä kutsui elokuvaa "masentavaksi". Todd McCarthy *The Hollywood Reporterista* nimitti elokuvaa "paisuneeksi". Brent Simon *Screen Internationalista* nimitti elokuvaa "saippuamaiseksi ja melodramaattiseksi". Peter Bradshaw *The Guardian* -nimisestä lehdestä antoi elokuvalle yhden tähden viidestä. Roger Ebert taas antoi elokuvalle kaksi ja puoli tähteä todeten, että elokuva sisältää paljon vastaamattomia kysymyksiä, mutta kutsui Stewartin kuvausta Bellasta "melko hyväksi". Samalla sivustolla käyttäjät olivat antaneet elokuvalle kolme tähteä viidestä. Peter Travers *The Rolling Stonesta* kuvaili, että Osa 1 "huonoin Twilight -elokuva tähän asti" ja hänen mielestään Taylor Lautner näytti "kiukuttelevalta viisivuotiaalta". Mary Pols *Time* -nimisestä lehdestä nimesi elokuvan vuoden 2011 kymmenen huonoimman elokuvan joukkoon.

Gabriel Chong *Movie Exclusivesta* antoi elokuvalle neljä tähteä mahdollisesta viidestä, kehuen dialogia, hää- ja toimintakohtauksia sekä yleisesti Condonin ohjausta. Hän kehui myös Stewartin suoritusta elokuvassa, nimittäen sitä "lumoavaksi". Mark Adams *Daily Mirrorista* antoi elokuvalle myös neljä tähteä viidestä ja ylisti muun muassa häitä, joita hän kuvasti "kauniisti lavastetuksi" ja Stewartin suoritusta. *MSN Entertainmentin* kriitikko Alaina O'Connor antoi Condonille kehuja. O'Connorin mielestä elokuva teki hyvää työtä "kuvaillessaan Edwardin ja Bellan suhdetta", mutta elokuvan kertomus oli hänen mielestään heikko. E! nimesi elokuvan vuoden 2011 kymmenenneksi parhaaksi elokuvaksi.

**Suomessa Osa 1** sai sekä positiivisia -että negatiivisia arvosteluja. Tatu Junni *Dome.fi* -sivustolta antoi elokuvalle yksi ja puoli tähteä viidestä. Hänestä Stewartin ja Pattinsonin välillä ei ollut lainkaan kemiaa, sanoen: "Herkimmätkin tunteilukohtaukset näyttävät siltä kuin molemmat näyttelijät olisivat juoneet pullon ummetuslääkettä ja kilpailisivat kumman sulkijalihas on vahvempi." Lautneria hän kuvaa "murjottavaksi" ja "kiukuttelevaksi", mutta antaa plussan siinä, että "Lautner sentään yrittää". Junni kuvailee elokuvan ensimmäistä tuntia hirveäksi, eikä kehu toistakaan tuntia. Heidi Horila *film-o-holic.com* -sivustolta kuvailee Twilight-sarjan pahimmaksi ongelmaksi yhteiskunnan hyväksynnän vampyyrien suhteen, ja kritisoi sitä, miten ihmisten reaktioita ei oteta lainkaan huomioon: Kyse on aina vampyyrien ja ihmissusien reaktioista. Tarinan suhdetta seksiin ja parisuhteeseen Horila kuvailee "hirmu konservatiiviseksi". Horila kritisoi myös näyttelijöiden suoritusta sekä sitä, miten "suosiota nauttiva ilmiö on näin ansiottomasti toteutettu". *Iltalehti* antoi elokuvalle kaksi tähteä viidestä, kuvaillen elokuvaa "jokaisen teiniraskautta pelkäävän romantisoiduksi painajaiseksi." Minna Karila *MTV3.fi* -sivustolta antoi myös kaksi tähteä viidestä. Hänen mielestään elokuvan kahtia jakaminen "ei tunnu yhtä luontevalta kuin *viimeisen Harry Potterin*" ja kuvaa elokuvaa "melodramaattiseksi". Hän kuitenkin kehuu elokuvan kuvausta, kiitellen kuvaaja Guillermo Navarroa sekä ohjaaja Bill Condonia.

*Stara.fi* -sivusto antoi elokuvalle kolme tähteä viidestä. Sivusto kritisoi käsikirjoitusta, sanoen: "Leffan suurin ongelma on kuitenkin aivan liian suoraviivaisessa käsikirjoituksessa". Sivusto kritisoi myös sitä, että elokuva tehty kirjan kuvitetuksi versioksi eikä sitä ei ole tehty omaksi elokuvakseen. Hän kuitenkin antaa positiivista palautetta maskeeraukselle, sanoen, että se on "onnistunut upeasti alusta loppuun, ja erityisesti Bellan sairastumisen kuvaaminen maskeerauksella on suoranainen mestariteos." Hän kehui myös roolien suoritusparannusta, mutta mainitsee, että Ashley Greene (Alice Cullen) tuotti pettymyksen sivuosassaan. Jari Tapani Peltonen *v2.fi* -sivustolta antoi elokuvalle neljä tähteä viidestä, ylistäen elokuvan hääkohtausta tunteelliseksi: "Sain kylmiä väreitä ja silmäni kostuivat Edwardin ja Bellan häissä, kuten myös heidän häämatkallaan. Edwardin herkät ilmeet ja lukuisat, järjettömän koomiset freudilaiset lipsahdukset jättävät niukasti tulkinnan varaa." Peltonen ylisti myös Condonin suoritusta ohjaajana, kuvaillen Condonia "sarjan ensimmäiseksi todella motivoituneeksi ohjaajaksi". Peltonen koki näyttelijät miellyttävinä, mutta kritisoi 1. osaa sillä, että neljän tähden intiimi draama se ei ole. *Episodi* antoi myös elokuvalle neljä tähteä viidestä, kehuen Condonin suoritusta näyttelijöiden uskottavuudessa, jonka hän kuvaili ollut olevan yksi isoimmista ongelmista tähän asti. Elokuvan loppua kuvaillaan "lähes musiikkivideomaiseksi, mikä istuu elokuvaan täydellisesti."

Sanomalehti Keskipohjanmaassa ja DVD-Oppaassa arvostelija Hannu Björkbacka antoi elokuvalle neljä tähteä: "Kristen Stewart on Twilightin tähti ja elokuvasarjan olemassaolon oikeutus. Bella joutuu olemaan pitkiä aikoja ääneti. Stewart saa pelkällä olemuksellaan esiin morsiamen arkailun, vaimon intohimot, raskauskivut ja valinnanvaikeudet. Ohjaaja ja kuvaaja laskevat näyttelijätähtensä varaan - eivätkä pety. Bella on vuoden parhaita naisrooleja. Kristen Stewartista ei voi irrottaa katsettaan."
Twilight on koko 2000-luvun paras leffasaga."

Lähteet
-------

1. ↑  What You Need to Know About 'Breaking Dawn' about.com.  Arkistoitu 21.6.2010. Viitattu 15.7.2010. (englanniksi)
2. ↑  Breaking Dawn Director Bill Condon Pens A Note To Us Fans!Julkaisija =eclipsemovie.org *eclipsemovie.org*.  Arkistoitu 29.10.2011. Viitattu 2.5.2010. (englanniksi)
3. ↑  Full cast and crew for The Twilight Saga: Breaking Dawn - Part 1 IMDb. Viitattu 2.5.2010. (englanniksi)
4. ↑  Rich, Joshua: 'Twilight' grosses $35.7 mil on Friday  22.11.2008. Entertainment Weekly.  Arkistoitu 2.11.2014. Viitattu 2.11.2014. (englanniksi)
5. ↑  'Twilight' Tuesday Finale: Director Catherine Hardwicke Raves About Film's Success — 'Unbelievable!' MTV. Viitattu 24.3.2009. (englanniksi)
6. ↑  Twilight Box Office Mojo. Viitattu 27.4.2009. (englanniksi)
7. ↑  'Twilight' Sequel Confirmed: 'New Moon' To Hit The Big Screen MTV. Viitattu 7.8.2009. (englanniksi)
8. ↑  Worldwide Openings Box Office Mojo. Viitattu 23.11.2009. (englanniksi)
9. ↑  "Eclipse" Takes $30 Million Bite From Midnight Box Office ABC News. Viitattu 15.7.2010. (englanniksi)
10. ↑  Weekend Briefing: 'Eclipse' Rises with Record Release, Midnight Launch Box Office Mojo. Viitattu 15.7.2010. (englanniksi)
11. ↑  Sperling, Nicole: 'Eclipse' opening breaks record for biggest single-day Wednesday opening *Entertainment Weekly*.  1.7.2010. Viitattu 15.7.2010. (englanniksi)
12. 1 2 3  Summit Officially Confirms Breaking Dawn Movie Details, Cast Returns Including Kellan Lutz and Ashley Greene eclipsemovie.org.  Arkistoitu 27.6.2012. Viitattu 20.5.2010. (englanniksi)
13. ↑  Will Breaking Dawn be made into a movie? wiki.anwsers.com. Viitattu 15.2.2010. (englanniksi)
14. ↑  Breaking Dawn Update: Will it be 2 movies? clevvertv.com.  Arkistoitu 16.2.2010. Viitattu 15.2.2010. (englanniksi)
15. ↑  Salary Disputes Holding Up ‘Breaking Dawn’ (Twilight 5)? eclipsemovie.org.  Arkistoitu 12.5.2013. Viitattu 11.5.2010. (englanniksi)
16. ↑  'Twilight' producer: 'Breaking Dawn' could begin shooting this fall Los Angeles Times. Viitattu 15.2.2010. (englanniksi)
17. ↑  Kristen Stewart Talks Renesmee, The Movie Version clevvertv.com.  Arkistoitu 30.1.2010. Viitattu 15.2.2010. (englanniksi)
18. ↑  Breaking Dawn Update: Renesmee CGI or Real? clevvertv. Viitattu 15.2.2010. (englanniksi)
19. ↑  Melissa Rosenberg: ‘Not All of the Fans will be Happy’ clevvertv.  Arkistoitu 26.3.2010. Viitattu 15.2.2010. (englanniksi)
20. ↑  ‘Breaking Dawn’ To Be Void Of Blood-Filled Birth Scenes The Film Stage.  Arkistoitu 16.7.2011. Viitattu 15.7.2010. (englanniksi)
21. ↑  ‘Breaking Dawn’ To Be Released In 3D The Film Stage.  Arkistoitu 16.2.2010. Viitattu 24.9.2010. (englanniksi)
22. ↑  Breaking Dawn Will NOT Be Filmed In 3D! breakingdawnmovie.org.  Arkistoitu 25.11.2012. Viitattu 24.9.2010. (englanniksi)
23. ↑  Would You See Breaking Dawn Without Kellan Lutz and Ashley Greene? Buzz Sugar.  Arkistoitu 13.5.2010. Viitattu 20.5.2010. (englanniksi)
24. ↑  Breaking Dawn Casting News: Stephenie Meyer Announces Mackenzie Foy To Play Renesmee!! breakingdawnmovie.org.  Arkistoitu 11.10.2010. Viitattu 8.10.2010. (englanniksi)
25. ↑  Breaking Dawn Rumor Alert: Mackenzie Foy Fan Website Shares Breaking Dawn Details? breakingdawnmovie.org.  Arkistoitu 9.10.2010. Viitattu 8.10.2010. (englanniksi)
26. ↑  Breaking Dawn Casting News: The Denali Coven Has Been Officially Cast!! breakingdawnmovie.org.  Arkistoitu 2.10.2010. Viitattu 2.10.2010. (englanniksi)
27. 1 2 3 4 5  Meet the 'Breaking Dawn' Cast of Newbie Vampires blog.moviefone.com. Viitattu 24.10.2010. (englanniksi)
28. ↑  Breaking Dawn Filming Schedule Revealed! breakingdawnmovie.org.  Arkistoitu 19.10.2010. Viitattu 7.8.2010. (englanniksi)
29. ↑  Breaking Dawn To Be Filmed In Louisiana And Vancouver! breakingdawnmovie.org.  Arkistoitu 10.7.2010. Viitattu 15.7.2010. (englanniksi)
30. ↑  'Breaking Dawn' To Film In Louisiana And Vancouver MTV. Viitattu 15.7.2010. (englanniksi)
31. ↑  Breaking Dawn Filming News: Filming In Vancouver To Begin In February! breakingdawnmovie.org.  Arkistoitu 27.11.2010. Viitattu 28.11.2010. (englanniksi)
32. ↑  Breaking Dawn Filming News: Isle Esme Will Be Filmed In Brazil This November! breakingdawnmovie.org.  Arkistoitu 3.11.2010. Viitattu 1.11.2010. (englanniksi)
33. ↑  Nikki Reed Confirms That Edward & Bella’s Honeymoon Will Be Filmed in South America! breakingdawnmovie.org.  Arkistoitu 26.9.2010. Viitattu 24.9.2010. (englanniksi)
34. ↑  Robert Pattinson Practicing for ‘Eclipse’ Honeymoon Scene with Boat Lessons on Louisiana River! Hollywood Life.  Arkistoitu 30.10.2010. Viitattu 1.11.2010. (englanniksi)
35. 1 2  Breaking Dawn Filming News: Edward & Bella Kiss! breakingdawnmovie.org.  Arkistoitu 10.11.2010. Viitattu 9.11.2010. (englanniksi)
36. ↑  Breaking Dawn Filming News: First Pictures of Rob & Kristen On The Set of Breaking Dawn in Rio!! breakingdawnmovie.org.  Arkistoitu 10.11.2010. Viitattu 9.11.2010. (englanniksi)
37. ↑  Director Bill Condon Tweets Breaking Dawn Photo! breakingdawnmovie.org.  Arkistoitu 27.11.2010. Viitattu 28.11.2010. (englanniksi)
38. ↑  BREAKING NEWS: Carter Burwell returns to score final ‘Twilight’ films filmmusicreporter.com. Viitattu 19.02.2012. (englanniksi)
39. ↑  Updates on ‘Breaking Dawn – Part 1′ score: recording complete, past composers attend session hypable.com.  Arkistoitu 25.5.2012. Viitattu 19.02.2012. (englanniksi)
40. ↑  BREAKING NEWS: Carter Burwell returns to score final ‘Twilight’ films breakingdawnmovie.org.  Arkistoitu 24.9.2011. Viitattu 19.2.2012. (englanniksi)
41. ↑  Evanescence 'Screaming' To Get On 'Breaking Dawn' Soundtrack MTV. Viitattu 19.02.2012. (englanniksi)
42. ↑  EXCLUSIVE ANNOUNCEMENT: NEW BRUNO MARS SINGLE "IT WILL RAIN" Bruno Mars official website *brunomars.com*. Viitattu 19.02.2012. (englanniksi)
43. ↑  First Official Breaking Dawn Part 1 Still Released: The Honeymoon! breakingdawnmovie.org.  Arkistoitu 21.2.2011. Viitattu 16.5.2011. (englanniksi)
44. ↑  The 11 ‘Breaking Dawn’ Stills! breakingdawnmovie.org.  Arkistoitu 15.5.2011. Viitattu 16.5.2011. (englanniksi)
45. ↑  New Breaking Dawn behind the scenes photos Twilight News.  Arkistoitu 10.1.2011. Viitattu 16.5.2011. (englanniksi)
46. ↑  More Information On The First Official Breaking Dawn Part 1 Trailer! breakingdawnmovie.org.  Arkistoitu 18.5.2011. Viitattu 16.5.2011. (englanniksi)
47. ↑  MTV Movie Awards 2011 Gossip Center.  Arkistoitu 12.5.2011. Viitattu 16.5.2011. (englanniksi)
48. ↑  'Breaking Dawn' Trailer Reactions: We Want To See Yours! MTV. Viitattu 9.6.2011. (englanniksi)
49. ↑  'Breaking Dawn' Honeymoon Debuts At Comic-Con MTV. Viitattu 9.8.2011. (englanniksi)
50. ↑  Twilight Saga: Breaking Dawn Part 1 (2011) Rotten Tomatoes. Viitattu 20.2.2012. (englanniksi)
51. ↑  The Twilight Saga: Breaking Dawn -- Part 1 Variety. Viitattu 20.2.2012. (englanniksi)
52. ↑  The Twilight Saga: Breaking Dawn—Part 1: Film Review The Hollywood Reporter. Viitattu 20.2.2012. (englanniksi)
53. ↑  The Twilight Saga: Breaking Dawn – Part 1 Screen Daily. Viitattu 20.2.2012. (englanniksi)
54. ↑  The Twilight Saga: Breaking Dawn – Part 1 – review The Guardian. Viitattu 20.2.2012. (englanniksi)
55. ↑  THE TWILIGHT SAGA: BREAKING DAWN - PART 1 (PG-13) Roger Ebert.  Arkistoitu 19.11.2011. Viitattu 20.2.2012. (englanniksi)
56. ↑  'Breaking Dawn - Part 1' Is the Worst 'Twilight' Yet The Rolling Stone.  Arkistoitu 12.7.2012. Viitattu 20.2.2012. (englanniksi)
57. ↑  The Top 10 Everything of 2011 Time.  Arkistoitu 12.12.2011. Viitattu 20.2.2012. (englanniksi)
58. ↑  THE TWILIGHT SAGA: BREAKING DAWN PART 1 (2011) Movie Exclusive. Viitattu 20.2.2012. (englanniksi)
59. ↑  Twilight Saga: Breaking Dawn – part one: Review – Melodrama, 12A certificate lovemaking and emotional highs… Mirror. Viitattu 20.2.2012. (englanniksi)
60. ↑  The Twilight Saga: Breaking Dawn - Part 1:Critics' Reviews MSN Entertainment.  Arkistoitu 21.11.2011. Viitattu 20.2.2012. (englanniksi)
61. ↑  Top 10 Movies of 2011 E!. Viitattu 20.2.2012. (englanniksi)
62. ↑  Arvostelu: Uusi Twilight-elokuva saa käpertymään sikiöasentoon ja rukoilemaan tajuttomuutta Dome.fi. Viitattu 20.2.2012. (suomeksi)
63. ↑  Vampyyrin ja ihmisen rakkaushaasteet Film-o-holic.com. Viitattu 20.2.2012. (suomeksi)
64. ↑  Nuoret hoi, seksi tappaa! Iltalehti. Viitattu 20.2.2012. (suomeksi)
65. ↑  Twilight – Aamunkoi osa 1 MTV3.fi. Viitattu 20.2.2012. (suomeksi)
66. ↑  Twilight – Aamunkoi osa 1 – arvostelu Stara. Viitattu 20.2.2012. (suomeksi)
67. ↑  Viihde > Elokuva-arvostelut > Twilight - Aamunkoi, osa 1 v2.fi. Viitattu 20.2.2012. (suomeksi)
68. ↑  Twilight – Aamunkoi Osa 1 Episodi. Viitattu 20.2.2012. (suomeksi)